Tulossa: nigerialainen laulaja, Lara George.
KÄÄNNEKOHTA Muuntautujat
Tervetuloa Käännekohtaan.
Tämänkertainen jaksomme tarjoaa piristystä.
Päivän sana on uudistuminen.
Se tarkoittaa mm. elpymistä.
Unelmia täytyy joskus elvyttää tai ajatustapaa uudistaa.
Mielettömyys on saman tekemistä eri odotuksin.
Ensimmäinen vieraamme on elämän- taidon valmentaja ja kirjailija.
Valorie Burton on seurassamme Skypen välityksellä.
Kirjasi nimi on, "Menestyksekkäät naiset ajattelevat toisin."
Puhuin eilen erään vaikeuksia kokeneen naisen kanssa.
Millä tavoin täytyy ajatella menestyäkseen?
Menestyvät naiset ajattelevat eri tavoin haasteissa.
Käsittelen kirjassani asioita, -
joita ihmiset sanovat itselleen haasteissa.
On hyvin tärkeää pohtia, mitä pään sisällä tapahtuu.
Monen naisen asenne itseään kohtaan ei ole heille avuksi.
He eivät usko selviävänsä haasteista.
Puhun kirjassani erilaisista ajattelutavoista.
Ajattelutapamme on joko kehittämätön tai kehittävä.
On tärkeää olla tietoinen ajatuksistaan.
Käyttämäsi ammattisanasto on tuttua länsimaalaisille.
He ovat panostaneet itsensä kehittämiseen.
Ovatko periaatteesi oleellisia esim. afrikkalaisessa kylässä -
tai Jamaikalla?
Ne ovat oleellisia kaikkialla.
Ajattelemme samoin sijainnistamme riippumatta.
Kokemuksemme ovat yhteisiä.
Koemme kaikki pelkoa ja tappioita.
Kaipaamme toivoa ja haluamme uskoa parempaan.
Nämä periaatteet ovat oleellisia kaikille.
Sinut tunnetaan menestyneenä valmentajana.
Ihmiset haluavat olla asemassasi.
Millaisia asioita olet käynyt läpi asemasi saavuttamiseksi?
Meidän ei tarvitse toivoa olevamme joitakuita muita.
Jumala loi meidät ainutlaatuisiksi.
Jokaisella on oma tehtävänsä.
Itse olin masentunut teini-iässä.
En ymmärtänyt sitä vielä silloin.
Vanhempani erosivat ja menetimme kotimme.
Perheenjäseniäni kuoli.
Ne olivat vaikeita aikoja.
Kun aloitin urani, en kokenut sen vastaavan tarkoitustani.
En kokenut sitä Jumalan kutsumuksena.
Aloin rukoilla asian puolesta.
Koin Pyhän Hengen johdattavan minua innoittamaan naisia, -
jotta he eläisivät täyttä elämää.
Aloin kirjoittaa aiheesta.
En ollut erityisen pätevä siinä, -
mutta tiesin sen olevan tarkoitukseni.
Ensimmäisen kirjani jälkeen sain kustannussopimuksen.
Olet asemassa, jossa voit toteuttaa itseäsi.
Monet taistelevat ruumiillisten tarpeittensa kanssa.
He eivät tiedä seuraavasta ateriasta.
Kuinka he voivat edetä?
Suurissa haasteissa täytyy edetä päivä kerrallaan.
Kun olin 28-vuotias, -
äidilläni todettiin valtimon pullistuma.
Hän menetti puhe- ja näkökykynsä.
Hän ei voinut syödä, kävellä, eikä istua.
Pidin huolta hänestä ja veljestäni.
Joskus tapahtuu asioita, jotka eivät ole hallinnassamme.
Uskossa täytyy edetä päivä kerrallaan.
Jos meillä ei ole tietoa seuraavasta ateriastamme, -
keskitytään vain senhetkisiin tarpeisiin.
Epäilykset ja pelot eivät auta meitä.
Joskus täytyy rohkaista itseään.
Puhut yritysten johtajille, työttömille naisille, miehille jne.
Kehotit puhumaan myönteisiä asioita itselleen.
Mitä asioita täytyy tehdä mielensä uudistamiseksi -
kulkeakseen tarkoitettuun suuntaan?
Meidän täytyy kuunnella Jumalaa hiljaisuudessa.
Joskus haasteet tukkivat korvamme Jumalan ääneltä.
Joskus kuulemme Jumalan äänen, muttemme luota siihen.
Jumalan äänen mukaan toimiminen on uskoa.
Tiedämme monesti, mitä meidän täytyy tehdä.
Kysymys on siitä, onko meillä rohkeutta siihen.
Rohkeus on menestyksen ja eri tavoin ajattelun ydin.
Voivatko miehetkin lukea uusimman kirjasi?
Kyllä miehetkin lukevat sitä.
Otsikko rajattiin menestyneistä ihmisistä menestyneisiin naisiin, -
mutta kirjan sisältö on oleellista miehillekin.
Kiitos seurastasi, Valorie.
Kurkataanpa nyt facebookiin.
Seurassani on Erica Linney.
Mitä pidit Valorien kirjasta? - Se on erinomainen.
Hän kertoo seitsemästä tarpeellisesta päätöksestä.
Merkittävimmät niistä olivat keskittyminen ratkaisuihin, -
sekä päivittäisten askelten ottaminen näyn suuntaan.
Meillä on kysymys facebookissa aiheeseen liittyen.
Memory, Sambiasta kysyy: "Kuinka säilyttää palon Jumalaan?"
Mikä on näkemyksesi?
Minä pohdin Jumalan rakkautta.
Sana sanoo: "Me rakastamme, -
sillä Hän on ensin rakastanut meitä." 1. Joh. 4:19
Hänen rakkautensa herättää rakkauteni.
Luulen, että kun keskitymme Jumalan rakkauteen, -
ymmärrämme kuinka suuren lahjan olemme saaneet.
Rakkauteen vastataan rakkaudella.
Näemme kohta miehen, -
jonka unelma jalkapalloilijana tuhoutuu vammautumisen myötä.
Kun joutuu pettymään, on helppoa piiloutua.
"Minä iloitsen suuresti Herrassa, -
minun sieluni riemuitsee minun Jumalassani." Jes. 61:10
Israel Idonije menestyi amerikkalaisessa jalkapallossa.
Loukkaantuminen vaikutti kuitenkin riistävän hänen unelmansa.
Chicago Bears -joukkueen puolustus on yksi parhaista.
Idonijella on ollut merkittävä osa.
Hän on peto kentällä ja liikemies sen ulkopuolella.
Tapasimme hänet hänen ehtoollis- maljoja tuottavalla laitoksellaan.
Hän puhui urheilu-urastaan, sekä Jumalalle tekemästään lupauksesta.
Rukoilin Jumalaa sanoen: "En tiedä tulevasta.
Jos autat minua käyttämään tämän mahdollisuuden, -
teen kaikkeni muuttaakseni asiat ympärilläni hyväksi."
Hänen matkansa NFL-liigaan ei ollut helppo.
Kun hän pääsi karsintoihin, -
useimmat joukkueet jäivät tulematta SARS-epidemian vuoksi.
Hän pääsi Clevelandin joukkueeseen, mutta nilkkavamma oli tuhota uran.
Kun joutuu pettymään, on helppoa piiloutua.
Pysyttelin sisällä välttääkseni kontakteja ihmisiin.
Israel luuli uransa päättyneen ennen alkujaan.
Hänen äitinsä ohjasi hänet pois itsesäälistä.
Äitini sanoi mahdollisuuteni koittavan vielä.
Hän käski minun harjoitella ja valmistautua, -
jotta olisin valmis oven auettua.
Israel palasi kuntosalille.
Hän pääsi pian karsintoihin Chicago Bears -joukkueeseen.
Sain jatkosopimuksen.
Olen pelannut yhdessä parhaista joukkueista 10 vuotta.
Tämä on ollut mahtava kokemus.
Kokemani saavutukset Chicagon joukkueessa ovat vertaansa vailla.
Tämä kaikki on aina ollut osa Jumalan suunnitelmaa.
Oletko koskaan ajatellut rukoustasi, -
jolloin teit Jumalalle lupauksia?
Ajattelen sitä usein.
Minulla on vielä paljon työtä tehtävänä lupaukseni täyttämiseksi.
En ole vielä täyttänyt osaani sopimuksesta, mutta Hän on.
Israel on osoittanut olevansa yksi parhaista puolustajista.
Kentän ulkopuolella hän auttaa vähäosaisia lapsia.
Israelin tärkein tavoite on kunnioittaa tekemäänsä lupausta.
Jumalalla on voitokas suunnitelma elämälleni.
Kun pidämme Hänet keskipisteenä ja annamme Hänen johtaa meitä, -
saamme voiton.
Rohkaisen teitä valmistautumaan tulevaa tilaisuutta varten.
T.D. Jakes on sanonut: "Hiljainen aika on valmistautumista varten."
Näemme katkon jälkeen laulaja Lara Georgen.
Hän kertoo meille urastaan.
Se oli hyvin järkyttävää.
Itkin ja kysyin Jumalalta: "Miksi elämäni valuu hukkaan?"
"Katselkaa kukkia, kuinka ne kasvavat: -
eivät ne työtä tee eivätkä kehrää.
Kuitenkin minä sanon teille: -
ei Salomo kaikessa loistossansa -
ollut niin vaatetettu kuin yksi niistä." Luuk. 12:27
Jos haluat Muyiwan konserttiin, palvelukseen tai puhujaksi, -
ota yhteyttä ruudussa näkyvän numeron tai kotisivujen kautta.
Gospellaulaja, Lara George, -
tuli tunnetuksi African Idol -kilpailussa.
Hänen alkutaipaleensa ei ollut pelkkää suosiota.
Hänen lämmin luonteensa tulee ilmi erityisesti hänen laulaessaan.
Lara on kiistämättä Nigerian parhaita gospellaulajia.
Hänen äänensä ja sanoituksensa huokuvat Jumalan rakkautta.
Haluan ihmisten kokevan Jumalan todellisuuden.
Hän hallitsee ihmisiä omassa ulottuvuudessaan.
Haluan ihmisten löytävän toivon tilanteisiinsa.
Haluan heidän tietävän, että Jeesus vastaa rukouksiin.
Lara tietää mistä puhuu.
Hänellä on ollut haasteensa eritoten musiikkiurallaan.
Lara ymmärsi jo pikku- tyttönä osaavansa laulaa.
Vanhempani eivät juuri perustaneet musiikista.
En saanut paljoakaan tukea.
Tilanne muuttui yläasteella.
Sain hallita ajankäyttöäni enemmän.
Kouluajan ulkopuolisen toiminnan valitseminen oli pakollista.
Valitsin tietysti kuorolaulannan.
Hän oli jäsenenä useassa kuorossa.
Lopulta hänestä tuli Kush -yhtyeen jäsen.
Yhtyeemme koostui neljästä jäsenestä.
Intohimonamme oli tehdä nykyaikaista gospelmusiikkia.
Halusimme musiikkimme olevan aitoa.
Saimme vaikutteita Bebe ja Cece Winansilta.
Se oli mahtava kokemus.
Kush menestyi suuresti, -
mutta yhtyeen jäsenille kyse oli paljon muustakin.
Yhteiset koetut hetket olivat heille unelmien täyttymys.
Välillemme muodostui uskomaton yhteys.
Suhteemme toisiimme oli Jumalan määräämää.
En tule koskaan unohtamaan sitä.
Usean vuoden jälkeen yhtye hajosi.
Ero ei ollut heille helppo.
Se oli hyvin järkyttävää.
Itkin lakkaamatta.
Kysyin Jumalalta: "Miksi elämäni valuu hukkaan?"
Tilannetta oli hyvin vaikea käsitellä.
En ymmärtänyt syytä siihen.
Meillä oli hyvin valoisa tulevaisuus edessämme.
Jumala ei vastannut minulle.
Jätin musiikin kahdeksi vuodeksi.
Hankin itselleni toimistotyön.
Minulta kysyttiin, mitä ihmettä teen työpöydän takana.
En osannut selittää sitä.
En ole varma olenko päässyt siitä yli, -
mutta nyt muistoni ovat onnellisia.
Ajattelen, jos Jumala sai kaiken sen aikaan, -
Hän voi tehdä paljon enemmänkin.
Lara luotti Jumalaan pimeinäkin aikoina.
Jumala alkoi johtaa häntä upeaan tulevaisuuteen.
Lara uskoo kokemuksensa kääntyneen parhaakseen.
Olen sitkeämpi ja päättäväisempi kuin aiemmin.
Näen mahdollisuuksia.
En olisi aiemmin uskonut, mitä voin saavuttaa musiikillani.
Se oli minulle vain harrastus.
En käsittänyt omistamaani lahjaa.
Olen aina kokenut olevani tavallinen.
En nähnyt itsessäni mitään erikoista.
Uskon Jumalan halunneen osoittaa minulle: -
"Sinussa on voimavaroja, joita sinun on käytettävä.
Tulen lopulta kysymään sinulta, kuinka käytit saamasi lahjat."
Olen tietoisempi minuudestani Kristuksessa, -
sekä Häneltä saamistani aarteista.
Kuljen päättäväisesti Jumalalta saamassani kutsussa.
Päämääränäni on olla Jumalan tarkoituksen mukainen henkilö.
Lara on tehnyt kaksi levyä ja saanut useita palkintoja.
Hän rohkaisee tuhansia kuulijoita musiikillaan.
Hänen laulunsa heijastavat Jumalan rakkautta ja voimaa.
Hän laulaa myös voittamistaan haasteista.
Joskus Jumala sallii vaikeudet oppiaksemme turvaamaan Häneen.
Hän kehittää luonnettamme.
Hän valaa meihin kärsivällisyyttä, kestävyyttä ja itsehillintää.
Hän muokkaa meitä kaltaisekseen.
Se voi olla vaikeaa meille.
Minä näen vaikeudet kasvuvaiheina.
Tiedän Jumalan suunnitelmien olevan tarkoitettu parhaakseni.
Kävinpä läpi mitä tahansa, voitan joka tapauksessa.
Kehotan itkemään vaikeuksissa.
Ei pidä kuitenkaan masentua, eikä uskoa paholaisen valheita.
Meidän täytyy puhua myönteisiä asioita elämäämme.
Meidän täytyy nousta ja kulkea Jumalaan luottaen.
Mitä vastaisit kysymykseen: "Mitä olet tehnyt saamillasi lahjoilla?"
Sait Jumalalta jotain erityistä.
Joskus sen luonne selviää vain koettelemuksissa.
Sana sanoo, Jaak. 1:2-4: "Pitäkää pelkkänä ilona, -
kun joudutte moninaisiin kiusauksiin, tietäen, -
että teidän uskonne kestäväisyys koetuksissa -
saa aikaan kärsivällisyyttä.
Ja kärsivällisyys tuottakoon täydellisen teon, -
että te olisitte täydelliset ja eheät ettekä missään puuttuvaiset."
Kutsu Jeesus elämääsi rukouksen kautta.
Tehdään se yhdessä.
Jeesus, vahvista minua vaikeuksissani.
Tiedän, että timanttien täytyy olla paineessa kehittyäkseen.
Auta minua näkemään, kuinka vaikeuteni ovat parhaakseni.
Vahvista mieltäni ja kehoani.
Auta minua ihmissuhteissani.
Jeesus, tule elämääni.
Tarvitsen sinua, aamen.
Kiitos seurastanne.
Kuulemme nyt Laran musiikkia.
Näkemiin ja siunausta.
LARA GEORGE "Halleluja"
Halleluja joka tilanteessa.
Olet Jumala, joka vastaa tulella.
Nimesi on, Kaikkivaltias.
Et koskaan unohda minua.
Olet alku ja loppu.
Halleluja joka tilanteessa.
Kun ajattelen, -
että elämän vaikeudet painavat minut alas, -
minun on aika polvistua ja laulaa halleluja.
Suomennos: Antti Malvisto